# Գերարդ Դոու[խմբագրել | խմբագրել կոդը]

| **Գերարդ Դոու** հոլ.՝ Gerrit Dou |
| --- |
|  |
| Ծնվել է | ապրիլի 7, 1613(1613-04-07)[…] |
| Ծննդավայր | Լեյդեն, Հոլանդիա, Միացյալ պրովինցիաների հանրապետություն |
| Վախճանվել է | փետրվարի 9, 1675(1675-02-09)[…] (61 տարեկան) |
| Մահվան վայր | Լեյդեն, Հոլանդիա, Միացյալ պրովինցիաների հանրապետություն |
| Քաղաքացիություն |  Միացյալ պրովինցիաների հանրապետություն |
| Մասնագիտություն | նկարիչ և վիզուալ արտիստ |
| Ոճ | հոլանդական գեղանկարչության ոսկե շրջան և fijnschilder? |
| Թեմաներ | Կերպարվեստ |
| Ուշագրավ աշխատանքներ | The Young Mother?, Young Woman Holding a Lamp?, Ինքնապատկեր և The Dropsical Woman? |
| Ուսուցիչ | Ռեմբրանդտ վան Ռեյն |
| Աշակերտներ | Գաբրիել Մետսյու |
| Հայր | Douwe Jansz.? |
| Մայր | Marijtje Jansdr. van Rosenburg? |
|  Gerard Dou Վիքիպահեստում |

**Գերարդ Դոու** (հոլ.՝ Gerard Dou, հայտնի է նաև **Գերիտ Դոու** անունով հոլ.՝ Gerrit Douw, ապրիլի 7, 1613(1613-04-07)[…], Լեյդեն, Հոլանդիա, Միացյալ պրովինցիաների հանրապետություն - փետրվարի 9, 1675(1675-02-09)[…], Լեյդեն, Հոլանդիա, Միացյալ պրովինցիաների հանրապետություն), հոլանդացի նկարիչ, հոլանդական կերպարվեստի ոսկեդարի, Հյուսիսային վերածննդի ներկայացուցիչ

## Կենսագրություն

Ծնվել է 1613 թվականին, Լեյդենում։ Աշակերտել է փորագրանկարիչ Բարտոլոմեյ Դոլենդոյին և ապակու վրա նկարող Պետեր Կոուհորնին։

1628—1631 թվականներին սովորել ու աշխատել է Ռեմբրանդի արվեստանոցում, նկարչական տեխնիկայի ասպարեզում շատ բան է ընդօրինակել, սակայն Դոուի ուշ շրջանի ստեղծագործություններում Ռեմբրանդի ազդեցությունը չափազանց թույլ է զգացվում։

Դոուն հրավիրվել է աշխատելու Անգլիայի արքա Կարլ Երկրորդի պալատում, բայց հրավերը մերժել է՝ չցանկանալով լքել հայրենի քաղաքը։

1648 թվականին ընդունվել է Լեյդենի Սուրբ Ղուկասի անվան գիլդիան, բացել իր մասնավոր գեղարվեստական դպրոցը, որտեղ տարիների ընթացքում ուսում են առել, վարպետացել Գաբրիել Մետսյուն, Պիտեր Կոռնելիուս Սլինգելանդը, Յակոբ Տորենվլիտը... 1660 թվականին Հոլանդիայի կառավարությունը գնել է Դոուի աշխատանքներից երեքը։

Գերարդ Դոուն մահացել է 1675 թվականի փետրվարի 9-ին։

## Ստեղծագործություններ

Գերարդ Դոուն ժանրային գեղանկարչության վարպետներից է։ Նրա ստեղծագործությունների հերոսները հաճախ երեխաներ ու ծերունիներ են։ Ստեղծել է նաև նատյուրմորտներ, գիշերային պատկերներ; Դոուի աշխատանքներն աչքի են ընկնում նկարչական հիանալի տեխնիկայով, բարձր վարպետությամբ։

## Պատկերասրահ

* Գարիտ Դոուի աշխատանքներից
* Ինքնանկար
* *Հոլանդացի տանտիկինը*
* *Մթերային խանութ*
* *Աստվածաշնչի ընթերցում*
* *Հոլանդական ինտերիեր*
* *Ջութակահարը*
* *Բժիշկը*, Արվեստի պատմության թանգարան, Վիեննա
* *Ձկնավաճառ կինն ու տղան*
* *Գազար մաքրող կինը*
* *Ճգնավորը* 1664.
* *Մոմով աղջիկը պատուհանի մոտ*, Thyssen-Bornemisza թանգարան, Մադրիդ
* *Ապուր ուտող կինը*, ca. 1632–1637
* *Կնոջ դիմանկար*
* *Մատիտ սրող գիտունը*
* *Նատյուրմորտ*
* *Զարդարվող կինը*
* *Պարտատուն*
* *Արծաթե կուժը*
* *Ջուր է լցնում*
* Քնած շուն

## Ժառանգությունը

Գերարդ Դոուն դեռ իր կենդանության օրոք էր ճանաչում ու համբավ նվաճել։ Ներկայումս նրա շատ աշխատանքներ պահվում ու ցուցադրվում են աշխարհի խոշորագույն ու մեծահամբավ թանգարաններում ու պատկերասրահներում, այդ թվում՝ Սանկտ Պետերբուրգի նշանավոր Էրմիտաժում։ 2006-ից 2014 թվականն ընկած ժամանակահատվածում Սոթբիսի աճուրդում վաճառվել է Գերարդ Դոուի 14 ստեղծագործություն, որոնցից մի քանիսը լեյդենյան հավաքածուի մաս են կազմել։

## Ծանոթագրություններ

## Գրականություն

* *Ronni Baer* Gerrit Dou. — Washington: National Gallery of Art, 2000. — 160 p.
* Gerrit Dou, 1613—1675: master painter in the age of Rembrandt. Washington: National Gallery of Art; New Haven: Yale UP, 2000

## Արտաքին հղումներ

* Works at WGA
* Works and literature
* Oldandsold.com
* Vermeer and The Delft School, a full text exhibition catalog from The Metropolitan Museum of Art, which has material on Gerrit Dou
* Աշխատանքները աշխարհի տարբեր թանգարաններում

|  |  |
| --- | --- |
|  | Վիքիպահեստն ունի նյութեր, որոնք վերաբերում են «Գերարդ Դոու» հոդվածին։ |